
Lov for [navn på bedriftsidrettslaget]

[Ev. stiftelsesdato]
Sist endret [dato]


§ 1       Formål
Idrettslagets formål er å drive idrett organisert i Norges bedriftsidrettsforbund og 
Norges idrettsforbund og olympiske og paralympiske komité (NIF). 
Lagets arbeid skal preges av frivillighet, demokrati, lojalitet og likeverd. 
All idrettslig aktivitet skal bygge på felleskap, glede og helse. I tillegg kommer NIFs verdier.

§ 2       Organisasjon
1. Idrettslaget er selveiende og frittstående med utelukkende personlige medlemmer.
2. Idrettslaget er medlem av Norges Bedriftsidrettsforbund og 
3. Idrettslaget er medlem av NIF og derved tilsluttet (navn på idrettskrets)
 og er tilsluttet [navn på idrettsråd]. 
4. For regler om representasjonsrett gjelder NIFs lov § 10-7. 
5. For regler om idrettslagets plikt til å overholde overordnede organisasjonsledds regelverk og vedtak gjelder NIFs lov §§ 2-2 og 2-3.

§ 3       Medlemmer
For regler om opptak av medlemmer, utmelding, fratakelse av medlemskap mv. se NIFs lov
§§ 10-4 og 10-6. Idrettslaget skal føre elektroniske medlemslister i idrettens godkjente
medlemsregister i tråd med forskrift gitt av Idrettsstyret. NIFs lov §10-5. 

§ 4       Kjønnsfordeling
Ved valg/oppnevning av mer enn én person til styre, utvalg mv. og ved representasjon til 
årsmøte/ting i overordnet organisasjonsledd, skal begge kjønn være representert. 
For øvrig gjelder NIFs lov § 2-4 (2). For idrettslag med omsetning og medlemstall under terskel fastsatt av idrettsstyret er det tilstrekkelig at begge kjønn er representert i styret, utvalg mv. og ved representasjon til årsmøter/ting i overordnet organisasjonsledd. 

§ 5       Regler om stemmerett, valgbarhet, forslagsrett mv.
For regler om stemmerett, valgbarhet og forslagsrett, se NIFs lov §§ 2-5, 2-6, 2-7. 

§ 6       Inhabilitet
For regler om inhabilitet, se NIFs lov § 2-8.  


§ 7       Vedtaksførhet, flertallskrav og protokoll
For regler om vedtaksførhet og flertallskrav og protokoll, se NIFs lov § 2-9. Protokollene fra
styremøtene skal fortløpende gjøres tilgjengelig for idrettslagets medlemmer. 



§ 8     Tillitsvalgtes refusjon av utgifter. Godtgjørelse
For refusjon av utgifter og godtgjørelse, se NIFs lov § 2-10. 

[bookmark: signatur]§ 9     Regnskaps- og revisjonsplikt mv. 
Idrettslaget er regnskaps- og revisjonspliktig, og skal utarbeide et årsregnskap som vedtas av 
årsmøtet. Årsregnskapet skal undertegnes av samtlige styremedlemmer. Idrettslaget skal
følge alminnelig lovgivning for regnskap og revisjon der dette gjelder. For idrettslag som ikke
har regnskapsplikt etter alminnelig lovgivning, gjelder uansett følgende:
a) 	Regnskapet skal vise en oppstilling over inntekter og kostnader i regnskapsåret og skal omfatte hele idrettslagets aktivitet. 
b) 	Alle transaksjoner skal dokumenteres på en måte som viser deres berettigelse. 
c) 	Regnskapet skal bokføres i et digitalt regnskapssystem og spesifiseres så ofte som opplysningenes karakter og idrettslagets art og omfang tilsier. 
d) 	Regnskapet med alle bilag, bokførte opplysninger og underdokumentasjon skal oppbevares på en trygg måte i minimum fem år etter regnskapsårets slutt.
e)	Bankkonti skal være knyttet til idrettslaget, og skal disponeres av minimum to personer i fellesskap. Alle utbetalingstransaksjoner skal være godkjent av minimum to personer i fellesskap.
f) 	Årlig rapportering til NIF knyttet til balanse/regnskap. 
For NIFs regler om regnskap og revisjon mv gjelder NIFs lov !! 1-7. 2-11, 2-13, og 2-14. 

§ 10     Årsmøtet og årsmøtevalgte organer
(1)	Årsmøtet er idrettslagets høyeste myndighet, og avholdes hvert år innen utgangen av mars måned. Årsmøtet kan avholdes som fysisk årsmøte, som digitalt årsmøte eller en kombinasjon der medlemmene selv velger deltakelsesform.

(2)	Årsmøtet innkalles av styret med minst én måneds varsel direkte til medlemmene eventuelt på annen forsvarlig måte, Innkallingen kan henvise til at saksdokumentene gjøres tilgjengelig på idrettslagets internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én uke før årsmøtet. Forslag som skal behandles på årsmøtet, må være sendt til styret senest to uker før årsmøtet. Fullstendig sakliste og andre nødvendige saksdokumenter med forslag til årsmøtet må være gjort tilgjengelig senest én uke før årsmøtet. Ved innkalling i strid med bestemmelsen, avgjør årsmøtet hhv. under godkjenning av innkalling og godkjenning av saklisten, om årsmøtet er lovlig innkalt og om det er saker som ikke kan behandles. 

(3) 	Alle idrettslagets medlemmer har adgang til årsmøtet. Årsmøtet kan beslutte at andre personer og/eller media kan være til stede, eventuelt at årsmøtet kun er åpent for medlemmer og andre med møterett.

(4) 	Årsmøtet er vedtaksført dersom det møter et antall stemmeberettigede medlemmer som minst tilsvarer antall styremedlemmer som skal velges av årsmøtet. Dersom årsmøtet ikke er vedtaksført, kan det innkalles til årsmøte på nytt uten krav til minimumsdeltakelse.

(5) 	På årsmøtet kan ikke behandles forslag om endring i lov eller bestemmelser som ikke er oppført på den saklisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det ved godkjenning av saklisten.

     Årsmøtets oppgaver
Årsmøtet skal:
1. Godkjenne de stemmeberettigede.
2. Velge dirigent(er)/ møteleder(e) som leder årsmøtet.
3. Velge protokollfører(e)/ referent(er)
4. Velge to medlemmer til å underskrive protokollen.
5. Godkjenne innkallingen.
6. Godkjenne saklisten.
7. Godkjenne forretningsorden. 
8. Behandle idrettslagets årsberetning 
9. Behandle idrettslagets: 
a. Årsregnskap
b. Styrets økonomiske beretning
c. Ev beretning fra kontrollutvalget 
d. Ev beretning fra engasjert revisor
10. Behandle øvrige saker som fremkommer av godkjente saksliste.
11. Fastsette 
a. Medlemskontingent på minst kr 50 
b. Eventuell treningsavgift, eller gi styret fullmakt til å fastsette treningsavgifter.
12. Vedta idrettslagets budsjett. 
13. Behandle lagets organisasjonsplan 
14. Dersom idrettslaget har omsetning og medlemstall over terskel fastsatt av Idrettsstyret velge:
a. Styre med leder, nestleder og minst ett styremedlem og varamedlem
b. Kontrollutvalg med leder og minst et styremedlem og varamedlem 
c. Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene.
d. Valgkomite med leder og minst et medlem og varamedlem 
e. Evt øvrige valg i henhold til idrettslagets organisasjonsplan
Dersom idrettslaget har omsetning og medlemstall under terskel fastsatt av Idrettsstyret, velge:
a. Styre med leder, nestleder og [antall, minst ett] styremedlem[mer] [og ev. [antall] varamedlem[mer]
b. Representanter til ting og møter i de organisasjonsledd idrettslaget har representasjonsrett eller gi styret fullmakt til å oppnevne representantene
c. Eventuelt øvrige valg i henhold til idrettslagets organisasjonsplan
15. Ev. beslutte om det skal engasjeres revisor til å revidere idrettslagets regnskap.
Ledere og nestledere velges enkeltvis. Øvrige medlemmer velges samlet. Deretter velges varamedlemmene samlet. Der det velges flere varamedlemmer skal det velges 1. varamedlem, 2. varamedlem osv.
For regler om stemmegivningen på årsmøtet, gjelder NIFs lov § 2-21
Dersom idrettslaget har kontrollutvalg, gjelder NIFs lov § 2-12. Årsmøtet kan vedta instruks for kontrollutvalget.
Dersom idrettslaget har valgkomité, gjelder NIFs lov § 2-18. Årsmøtet kan vedta instruks for valgkomiteen.
[Legg inn navn og mandat på ev. øvrige årsmøtevalgte organer.]

§ 11 Idrettslagets styre
(1) Idrettslaget ledes og forpliktes av styret, som representerer idrettslaget utad.
(2) Styret er idrettslagets høyeste myndighet mellom årsmøtene, men visse beslutninger kan kun vedtas av årsmøtet iht. § 10 (3) og NIFs lov § 2-22.
(3) Forvaltningen av, og tilsynet med, alle deler av idrettslagets virksomhet hører under styret. 
Styret skal sørge for:
a. at idrettslagets formål ivaretas
b. forsvarlig organisering av idrettslagets virksomhet og økonomistyring, herunder vurdere idrettslagets forsikringsbehov og tegne nødvendige forsikringer
c. at beslutninger fattes i samsvar med overordnete organisasjonsledds regelverk og vedtak, idrettslagets lov og årsmøtets vedtak
d. registrere opplysninger iht. § 3 (2)
e. at det oppnevnes en ansvarlig for politiattestordningen, dersom idrettslaget organiserer idrett for mindreårige eller personer med utviklingshemming
f. at det oppnevnes en ansvarlig for barneidretten, dersom idrettslaget organiserer barneidrett
(4) Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse.
(5) Styret skal oppnevne representanter til årsmøter/ting i overordnede organisasjonsledd dersom årsmøtet ikke har valgt representanter.
(6) Styret skal avholde møter når lederen bestemmer det eller minst 2 av styrets medlemmer forlanger det.

§ 12 Grupper
(1) Idrettslagets årsmøte kan beslutte å opprette og nedlegge grupper, og hvordan disse skal organiseres og ledes, eventuelt delegere dette til styret.
(2) Dersom idrettslagets årsmøte, ved behandlingen av organisasjonsplanen, har vedtatt å opprette grupper med gruppestyrer, gjelder følgende for idrettslag med omsetning og medlemstall over terskel fastsatt av Idrettsstyret:
a. Hver gruppe skal ha et gruppestyre på minst tre medlemmer. Gruppestyret velges på årsmøtet eller oppnevnes av styret etter fullmakt fra årsmøtet.
b. Gruppen bør ha minst ett årlig møte der gruppen diskuterer gruppens økonomi og aktiviteten i gruppen, og forslår kandidater til gruppestyret, samt gir eventuelle innspill til saker som behandles av styret eller årsmøtet.
c. Gruppestyret konstituerer seg selv, med mindre annet er besluttet av årsmøtet eller av styret etter fullmakt fra årsmøtet.
d. Gruppestyret fastsetter eventuell treningsavgift innenfor rammen av fullmakt gitt av årsmøtet eller styret.
(3) Gruppestyrer eller representanter for grupper kan ikke inngå avtaler eller på annen måte forplikte idrettslaget uten fullmakt fra styret eller årsmøtet, og innenfor de rammer som er fastsatt av styret eller årsmøtet.

§ 13 Lovendring
For regler om lovendring, gjelder NIFs lov § 2-2.

§ 14 Oppløsning, utmelding mv.
(1) Idrettslaget kan vedta oppløsning:
a. ved et enstemmig vedtak om oppløsning på årsmøtet, eller
b. ved å vedta oppløsning med 2/3 flertall på to påfølgende årsmøter, der det etterfølgende årsmøtet må avholdes minimum tre måneder og maksimum 6 måneder senere.
En forutsetning for et gyldig vedtak om oppløsning, er at idrettslaget skriftlig varsler idrettskrets og særforbund senest 14 dager før idrettslagets årsmøte behandler forslag om oppløsning.
(2) Sammenslutning med andre idrettslag anses ikke som oppløsning av idrettslaget. Vedtak om sammenslutning eller utmelding fra særforbund, og nødvendige lovendringer i tilknytning til dette, fattes med 2/3 flertall av årsmøtet.
(3) For regler om utmelding og tap av medlemskap i NIF, gjelder NIFs lov § 10-

